b'\n_START_ARTICLE_\nVeliko Boldino\n_START_SECTION_\nPovijest\n_START_PARAGRAPH_\nPrvi put se Veliko Boldino spominje u dokumentima 16. stolje\xc4\x87a pod nazivom "Zabortniki", a ve\xc4\x87 tada je pripadalo obitelji Pu\xc5\xa1kin. Pjesnikov djed je u Boldinu izgradio kamenu crkvu u ime Uznesenja presvete Bogorodice. Sam A.S. Pu\xc5\xa1kin je boravio u selu triput (1830., 1833., 1834.) i uspje\xc5\xa1no radio na svojim djelima (v. Boldinska jesen).\n_START_SECTION_\nMuzej-park\n_START_PARAGRAPH_\nPu\xc5\xa1kinova mjesta su za\xc5\xa1ti\xc4\x87enima proglasili sami stanovnici 1918. O\xc4\x8duvan je park, Pu\xc5\xa1kinov najdra\xc5\xbei lug Lu\xc4\x8dinnik, restaurirani majur s kompleksom zgrada, koji je postao sredi\xc5\xa1te muzeja-parka. Godine 1974. restaurirana je ku\xc4\x87a u kojoj je radio, a 1979. postavljen mu je spomenik. U muzeju se odr\xc5\xbeavaju Pu\xc5\xa1kinovi praznici._NEWLINE_U sastav muzeja ulazi tako\xc4\x91er imanje Ljvovka koje se nalazi 8 km od Boldina, koje je pripadalo pjesnikovom starijem sinu, Aleksandru Aleksandrovi\xc4\x8du.'